Source: http://www.sodnapraksa.si/?q=&database%5BSOVS%5D=SOVS&database%5BIESP%5D=IESP&doc_code=&task_code=&source2=&us_decision=&ecli=&meet_dateFrom=&meet_dateTo=&senat_judge=&areas=&institutes=%22pla%C4%8Dilni%20nalog%22%20&core_text=&decision=&description=&connection2=&publication=&_submit2=i%C5%A1%C4%8Di&advanceSerch=1&order=date&direction=desc&rowsPerPage=20&page=0&id=2015081111434413
Timestamp: 2020-07-15 11:20:47+00:00

Document:
ECLI:SI:VSLJ:2019:I.CP.2037.2019
VSL00029506
plačilni nalog - vročitev plačilnega naloga - fikcija vročitve - ugovor zoper plačilni nalog - prepozen ugovor zoper plačilni nalog - zavrženje ugovora zoper plačilni nalog
Ker neposredna vročitev plačilnega naloga ni bila mogoča, se je osebna vročitev opravila tako, da je vročevalec pisanje izročil pošti, v predlagateljevem hišnem predalčniku pa pustil obvestilo, v katerem je navedel, kje je pisanje in rok 15 dni, v katerem mora naslovnik pisanje dvigniti (prvi in tretji odstavek 142. člena ZPP). Ker predlagatelj pisanja v navedenem roku ni dvignil, se šteje, da je bila vročitev opravljena s potekom tega roka, kar v obravnavanem primeru pomeni 29. 5. 2019. Naslednjega dne je tako začel teči 8-dnevni ugovor, ki se je iztekel 6. 6. 2019, predlagatelj pa je ugovor zoper plačilni nalog vložil 11. 6. 2019 oziroma prepozno. Sodišče prve stopnje je zato njegov ugovor pravilno zavrglo.
1. Sodišče prve stopnje je v predhodnem preizkusu vloge predlagatelja, ki jo je naslovil „Zahteva za sodno varstvo“ pozvalo predlagatelja, da vlogo dopolni, ker ne vsebuje vseh potrebnih sestavin za njeno obravnavo. Ker predlagatelj tega ni storil v odrejenem roku, je sodišče prve stopnje vlogo zavrglo s sklepom z dne 20. 3. 2019. Predlagatelj je proti takšni odločitvi vložil pritožbo. Ker za pritožbo ni plačal sodne takse v znesku 8,00 EUR, mu je sodišče s plačilnim nalogom naložilo, da jo plača v roku 15 dni. Predlagatelj je ugovarjal zoper plačilni nalog, sodišče prve stopnje pa je njegov ugovor kot prepozen zavrglo.
2. Predlagatelj je zoper takšno odločitev vložil pravočasno pritožbo, v kateri citira 15., 25., 125. in 153. člen Ustave Republike Slovenije in navaja, da so temeljne pravice brezplačne in da okrajno sodišče ni obrtnik, ki bi izdajalo račune za svoje storitve, glede na to, da se financira iz proračuna.
4. Predmet pritožbenega preizkusa v tej zadevi je zgolj odločitev iz izpodbijanega sklepa, da je bil ugovor predlagatelja, ki ga je vložil 11. 6. 2019 zoper plačilni nalog I R 1938/2018 z dne 13. 5. 2019 prepozno vložen.
5. Iz podatkov spisa izhaja, da je bila predlagatelju 14. 5. 2019 poskušana osebna vročitev plačilnega naloga. Ker neposredna vročitev ni bila mogoča, se je osebna vročitev opravila tako, da je vročevalec pisanje izročil pošti, v predlagateljevem hišnem predalčniku pa pustil obvestilo, v katerem je navedel, kje je pisanje in rok 15 dni, v katerem mora naslovnik pisanje dvigniti (prvi in tretji odstavek 142. člena Zakona o pravdnem postopku, ZPP). Ker predlagatelj pisanja v navedenem roku ni dvignil, se šteje, da je bila vročitev opravljena s potekom tega roka, kar v obravnavanem primeru pomeni 29. 5. 2019. Naslednjega dne je tako začel teči 8-dnevni ugovor, ki se je iztekel 6. 6. 2019, predlagatelj pa je ugovor zoper plačilni nalog vložil 11. 6. 2019 oziroma prepozno. Sodišče prve stopnje je zato njegov ugovor pravilno zavrglo. Izpodbijana odločitev se tako izkaže za pravilno, zato je bilo treba pritožbo zavrniti kot neutemeljeno in potrditi sklep sodišča prve stopnje (2. točka 365. člena ZPP).
Zakon o pravdnem postopku (1999) - ZPP - člen 142, 142/1, 142/3
P2RvYy0yMDE1MDgxMTExNDM0NDEz

References: Sodišče 
 Sodišče 
 sodišče 
 sodišče 
 sodišče 
 sodišče 
 Sodišče